да водят до объркване с установената система UELN. Затова преди да бъдат определени каквито и да било нови кодове за дадена база данни, в която са вписани идентификационните данни на еднокопитните животни, трябва да се направи справка в списъка на определените кодове UELN.
 (25)Регистрирането на уникален код, съвместим с UELN, и използването му за идентифициране на компетентните органи или органа с делегирани правомощия, на който е делегирана задачата за издаване на уникални доживотни идентификационни документи за еднокопитни животни, следва също така да улесни връщането на издаващия компетентен орган на уникалния доживотен идентификационен документ след клането или смъртта на еднокопитното животно. Когато е възможно, държавите членки следва да използват органите за връзка, които са определили в съответствие с член 103 от Регламент (ЕС) 2017/625 на Европейския парламент и на Съвета, за да улеснят обмена на съобщения между компетентните органи за взаимопомощ.
 (26)Световната организация по здравеопазване на животните (Organisation mondiale de la santé animale, OIE), в сътрудничество с Международната конфедерация по конен спорт (International Horse Sports Confederation, IHSC), разработи препоръки за безопасното международно движение на състезателни коне и концепцията за високоздравословни и високоефективни коне (HHP)
 16
 . В глава 4.17 от Здравния кодекс за сухоземните животни
 17
 на OIE се съдържат препоръките за установяване на подпопулация от коне с висок здравен статус, а в глава 5.12 — образец на паспорт за международно движение на състезателни коне.
 (27)Освен това условията за допустимостта на чистопородните разплодни еднокопитни животни до участие в международни състезания е регламентирана от международни частни споразумения. Като се има предвид международното измерение на сектора на коневъдството, Комисията следва да вземе предвид тези споразумения, за да запази допустимостта на тези чистопородни разплодни еднокопитни животни до участие в международни състезания и за да имат те достъп до състезания, организирани в съответствие с член 4, параграф 2, първо тире, буква а) от Директива 90/428/ЕИО на Съвета
 18
 .
 (28)Чрез дерогация от член 91, параграф 3 от Делегиран регламент (ЕС) 2020/688 срокът на валидност на ветеринарния здравен сертификат, изискван за движение към друга държава членка, може да бъде удължен от 10 на 30 дни при условията, определени в член 92 от посочения регламент, при спазване на някои допълнителни здравни мерки, включително мерки за предотвратяване на болести, засягащи еднокопитните животни, различни от болестите, изброени за посочените видове в приложението към Регламент за изпълнение (ЕС) 2018/1882 на Комисията
 19
 .
 (29)В раздел II, точки 1 и 2 от приложение II към Регламент (ЕО) No 853/2004 се предвижда, че предприятията за хранителни продукти, които управляват кланици, трябва да гарантират, наред с другото, че процедурите, които са въвели, гарантират, че всяко животно или в зависимост от случая, всяка партида животни, приети в помещенията на кланицата, са правилно идентифицирани.
 (30)Освен това в съответствие с раздел III, точки 1—3 от приложение II към Регламент (ЕО) No 853/2004 се предвижда, че операторът на кланица получава, проверява и действа съобразно информацията за хранителната верига, която дава данни за произхода, историята и управлението на животни, предназначени за производство на храни. В съответствие с раздел III, точка 7 от приложение II към посочения регламент компетентният